**מכרז פומבי ממוכן מס' 62/18**

**לאספקת שירותי ייעוץ בתחום ניהול איכות**

1. בנק ישראל (להלן "הבנק") מזמין בזה הצעות לאספקת שירותי ייעוץ בתחום ניהול איכות, הכל כמפורט במפרט המכרז,המצורףכחלק ד' למסמכי המכרז.
2. תקופת ההתקשרות עם הספק שייבחר תהא ל-**שנה אחת** החל מיום חתימת מורשי החתימה מטעם הבנק על הסכם ההתקשרות עם המציע אשר ייבחר. למזמין תהיה אופציה חד צדדית ובלעדית, להאריך את תוקף ההסכם ב- **4 תקופות נוספות**, לתקופה של **שנה אחת** בכל פעם או חלק ממנה, כך שסך כל תקופת ההתקשרות לא תעלה על **5 שנים**.
3. הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות, והזוכה במכרז מתחייב לספק לבנק גם שירותים נוספים אלו במהלך תקופת ההתקשרות.
4. רשאי להשתתף במכרז כל גורם אשר עומד, במועד הגשת ההצעה, בכל הדרישות המפורטות להלן. המציע יגיש במסגרת הצעתו את כל החומר הרלבנטי, כשהוא מלווה במסמכים המתאימים, המעידים על עמידתו בדרישות אלו:
   1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. למציע ניסיון במתן שירותי ייעוץ בתחום ניהול איכות בהתאם להגדרתם בסעיפים 2.1 ו- 2.2 במפרט, במשך שלוש (3) שנים לפחות בין השנים 2015 עד 2017, בכל שנה לשני (2) ארגונים לפחות, המונים כל אחד 500 עובדים לפחות, בהיקף של 300 שעות לפחות בכל אחד מהשנים 2015, 2016, ו-2017 לכל ארגון.
   3. ליועץ המוצע ניסיון במתן שירותי ייעוץ בתחום ניהול איכות בהתאם להגדרתם בסעיפים 2.1 ו- 2.2 במפרט, במשך שלוש (3) שנים לפחות בין השנים 2015 עד 2017, בכל שנה לשני (2) ארגונים לפחות, בהיקף של 300 שעות לפחות בכל אחד מהשנים 2015, 2016, ו-2017 לכל ארגון.
   4. החברה מעסיקה במועד הגשת ההצעות במכרז, לפחות שלושה עובדים במשרה מלאה, אשר נותנים שירותים כאמור בסעיפים 2.1 ו- 2.2 במפרט.
5. את מסמכי המכרז במלואם ניתן לראות באתר האינטרנט של בנק ישראל שכתובתו: [www.bankisrael.org.il](http://www.bankisrael.org..il), וניתן להורידם משם.
6. ההצעות למכרז יוגשו לתיבת מכרזים אלקטרונית כמפורט במסמכי המכרז. את ההצעה ואת כל המסמכים הנלווים אליה, כשהם חתומים ע"י בעל סמכות לחייב את המציע, יש לסרוק לתוך תיבת המכרזים האלקטרונית, עד**, ‏יום ראשון 04 נובמבר 2018 בשעה 12:00.**

**הבנק אינו חייב לקבל את ההצעה הזולה ביותר, או הצעה כלשהי.**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז.**